stanford-oval/wikipedia huggingface dataset:
שוודיה במשחקים האולימפיים
הערות שוליים

1 2  "Medals by Games" [מדליות לפי משחקים]. Olympic Analytics (באנגלית). נבדק ב-23 במאי 2022. {{cite web}}:  (עזרה)תחזוקה - ציטוט: url-status (link)
1 2  "Medals by Sports" [מדליות לפי ענפי ספורט]. Olympic Analytics (באנגלית). נבדק ב-23 במאי 2022. {{cite web}}:  (עזרה)תחזוקה - ציטוט: url-status (link)
המשלחת השוודית לאולימפיאדת פריז
מטיל הכידון אריק למינג באולימפיאדת לונדון
הקלע אוסקר סוואן באולימפיאדת סטוקהולם
האתלט גוסטף לינדבלום, זוכה מדליית הזהב בקפיצה משולשת בסטוקהולם
הרוכב הלמר מרנר, זוכה מדליית הזהב באיוונטינג באנטוורפן
רוכב האופניים הארי סטנקוויסט שזכה במדליית זהב במרוץ נגד השעון באנטוורפן
המתאבק קארל וסטרגרן, שזכה במדליות זהב באנטוורפן, פריז ולוס אנג'לס
המתאבק רודולף סוונסון, שזכה בארבע מדליות אולימפיות בין 1924 ל-1932
יוהאן גבריאל אוקסנטיירנה מונף על ידי הקהל לאחר ניצחונו בקרב חמש מודרני בלוס אנג'לס
הקלע טורסטן אולמן, שזכה במדליות זהב וארד בברלין, ובמדליית ארד בלונדון
המתאבק גסטה אנדרסון (מימין) מדמם במהלך קרב הגמר מול ההונגרי מיקלוש סילוואשי
המתעמל ויליאם תורסון, שזכה במדליית זהב בתרגיל הקרקע בהלסינקי
הקיאקיסט ירט פרדריקסון, שזכה ב-8 מדליות אולימפיות בין 1948 ל-1960
לארס האל (במרכז), עם מדליית הזהב בה זכה בקרב חמש מודרני במלבורן
ירט פרדריקסון וסוון אולוב סיידליוס (במרכז) על דוכן המדליות באולימפיאדת רומא
הסייף יוהאן הרמנברג עם מדליית הזהב בה זכה במוסקבה
הטניסאי סטפן אדברג, שזכה בשתי מדליות ארד באולימפיאדת סיאול
סטפן לבגרן, שחקן נבחרות הכדוריד השוודיות שזכו במדליות כסף באטלנטה ובסידני
קייסה ברגקוויסט, זוכת מדליית הארד בקפיצה לגובה באולימפיאדת סידני
הקופץ לגובה סטפן הולם, האלוף האולימפי באולימפיאדת אתונה
הטניסאים תומאס יוהנסון וסימון אספלין, זוכי מדליית הכסף באולימפיאדת בייג'ינג
השייטים פרדריק לף (מימין) ומקס סלמינן, עם מדליות הזהב בהן זכו בלונדון
רוכבת האופניים ג'ני ריסוודס, שזכתה במדליית זהב במרוץ אופני הרים בריו
גיליס גרפסטרם מבצע תרגיל באולימפיאדת סנט מוריץ
נילס קרלסון, זוכה מדליית הזהב בסקי למרחקים ל-50 ק"מ באולימפיאדת סנט מוריץ
סיקסטן ירנברג, שזכה ב-9 מדליות אולימפיות בין 1956 ל-1964
המחליק המהיר תומאס גוסטפסון, שזכה בארבע מדליות באולימפיאדות סראייבו וקלגרי
שחקן ההוקי קרח פטר פורשברג, שזכה עם נבחרת שוודיה במדליות זהב בלילהאמר ובטורינו
גולשת הסקי האלפיני אניה פרסון, שזכתה בשש מדליות אולימפיות בין 2002 ל-2010
המשלחת השוודית בטקס הפתיחה של אולימפיאדת ונקובר
אידה אינגמרסדוטר, שזכתה במדליית זהב ובמדליית ארד בסקי למרחקים בסוצ'י
ג'מאל סג'אתי

ג'מאל סג'אתי (בערבית: جمال سجاتي; נולד ב-3 במאי 1999) הוא אתלט אלג'יראי, זוכה מדליית ארד פריז 2024, סגן אלוף העולם (יוג'ין 2022) ובעל התוצאה השלישית בטיבה בכל הזמנים בריצת 800 מטר.
ביוגרפיה

סג'אתי נולד בתיארת שבאלג'יריה.
ביוגרפיה > 2021

בשנת 2021 הגיע סג'אתי לטוקיו שביפן על-מנת להשתתף בריצת 800 מטר באולימפיאדת טוקיו, אך עם הגעתו נמצא חיובי לנגיף קורונה, נכנס לבידוד ופספס את התחרות.
ביוגרפיה > 2022

במשחקי הים התיכון שנערכו באוראן שבאלג'יריה בשנת 2022 זכה סג'אתי במדליית זהב בריצת 800 מטר, בתוצאה של 1:44.52 דקות.
ביוגרפיה > 2022 > סגן אלוף העולם

באליפות העולם שנערכה ביוג'ין, אורגון ארצות הברית בשנת 2022 זכה סג'אתי במדליית כסף בריצת 800 מטר בתוצאה של 1:44.14, אחרי עמנואל קוריר מקניה (1:43.71 דקות) ולפני מרקו ארופ מקנדה (1:44.28 דקות).
ביוגרפיה > 2023

באליפות העולם שנערכה בבודפשט, הונגריה באוגוסט 2023 הוא סיים שמיני בריצת 800 מטר לאחר שנפסל בריצת הגמר.
ביוגרפיה > 2024

במסגרת ליגת היהלום שנערכה בפריז ב-7 ביולי 2024 קבע בריצת 800 מטר שיא לאומי חדש של 1:41.56 דקות, לפני עמנואל ואניוני מקניה (1:41.58 דקות) וגבריאל טואל מצרפת (1:41.61 דקות) ואת התוצאה השלישית בטיבה בכל הזמנים. שבוע לאחר מכן, במסגרת ליגת היהלום במונקו ב-12 ביולי הוא שיפר את שיאו הלאומי והעמידו על 1:41.46 דקות.
באולימפיאדת פריז זכה במדליית ארד בריצת 800 מטר בתוצאה של 1:41:50 דקות, אחרי עמנואל ואניוני (1:41.19 דקות) ומרקו ארופ (1:41.20 דקות).
שיאים אישיים > אצטדיון

ריצת 600 מטר: 1:15.03 דקות (2022)
ריצת 800 מטר: 1:41.46 דקות (2022), שיא אלג'יריה
שיאים אישיים > אולם

ריצת 800 מטר: 1:46.28 דקות (2022)
אלפרדו סטיבנס

אלפרדו הוראסיו סטיבנס פרנסיס (בספרדית: Alfredo Horacio Stephens Francis; נולד ב-25 בדצמבר 1994 בפנמה סיטי שבפנמה) הוא כדורגלן פנמי המשחק בעמדת החלוץ בקבוצת עירוני קריית שמונה  ובנבחרת פנמה.
קריירת מועדונים

סטיבנס שיחק בקבוצות ריו אבאחו, פלאסה אמדור, צ'ורייו ואינדפנדיינטה דה לה צ'וררה מליגת העל הפנמית, דונאיסקה סטרדה מליגת העל הסלובקית, ק.ד. סנטה קלרה מליגת העל הפורטוגלית, ארגואה ואקדמיה פוארטו קביו מליגת העל הוונצואלית ו-9 דה אוקטוברה מליגת העל האקוודורית.
ב-31 ביולי 2023 חתם סטיבנס על חוזה לעונה אחת בעירוני קריית שמונה מהליגה הלאומית.
קריירה בינלאומית

ב-20 במאי 2012 ערך סטיבנס את הופעת הבכורה שלו בנבחרת פנמה, בניצחון 2-0 על נבחרת גיאנה במשחק ידידות.
סטיבנס היה חלק מסגל נבחרת פנמה לטורניר גביע הזהב 2015, וערך שתי הופעות בטורניר, בו סיימה נבחרתו במקום השלישי.
ב-24 באוקטובר 2017 הבקיע את שער הבכורה שלו בנבחרת, בניצחון 5-0 על נבחרת גרנדה במשחק ידידות.
הערות שוליים

↑  חלוץ נבחרת פנמה אלפרדו סטיבנס חתם בעירוני קרית שמונה, באתר וואלה, 31 ביולי 2023
| נבחרת פנמה – גביע הזהב 2015 (מקום שלישי) |
| --- | --- | --- |
|  1 פנדו •  2 פימנטל •  3 קאמינגס •  4 סטיבנס •  5 ר. טורס •  6 ג. גומס •  7 פרס •  8 ג. טורס •  9 נרס •  10 טחאדה •   11 קופר •  12 מחייה • 13 מקאדו •  14 קמארגו • 15 דוויס • 16 בלקברן • 17 הנריקס • 18 פינסון • 19 קינטרו • 20 גודוי • 21 קלדרון • 22 ארויו • 23 פטריק • מאמן: ה. גומס |  1 פנדו •  2 פימנטל •  3 קאמינגס •  4 סטיבנס •  5 ר. טורס •  6 ג. גומס •  7 פרס •  8 ג. טורס •  9 נרס •  10 טחאדה •   11 קופר •  12 מחייה • 13 מקאדו •  14 קמארגו • 15 דוויס • 16 בלקברן • 17 הנריקס • 18 פינסון • 19 קינטרו • 20 גודוי • 21 קלדרון • 22 ארויו • 23 פטריק • מאמן: ה. גומס | פנמה |
אליפות וימבלדון 1954

| --- | --- |
 ענף:  טניס 
 תקופת התחרות:  21 ביוני 1954 – 3 ביולי 1954 (13 ימים) 
 מספר תחרות:  68 
 עיר מארחת:  אצטדיוני הטניס בווימבלדון 
 זוכה:  גברים:ירוסלב דרובני (מצרים) נשים:מורין קונולי (ארצות הברית) זוגות גברים:רקס הרטוויג/מרווין רוז (אוסטרליה) זוגות נשים:לואיז ברוף/מרגרט אוסבורן דופונט (ארצות הברית) זוגות מעורבים: ויק סיישס/דוריס הארט (ארצות הברית)
 
 → אליפות וימבלדון 1953 אליפות וימבלדון 1955 ← 
 
אליפות וימבלדון 1954 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-21 ביוני והסתיימה ב-3 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.
התחרות > תחרות הגברים

בתחרות זו השתתפו 128 טניסאים שחולקו ל-8 בתים. לקראת התחרות המשתתפים החזקים דורגו כדלקמן:
טוני טרברט (ארצות הברית ארצות הברית), הודח בחצי הגמר
לו הוד (אוסטרליה אוסטרליה), הודח ברבע הגמר
קן רוזוול (אוסטרליה אוסטרליה), הפסיד במשחק הגמר
ויק סיישס (ארצות הברית ארצות הברית), ניצח בתחרות 1953, הודח ברבע הגמר
מרווין רוז (אוסטרליה אוסטרליה), הודח ברבע הגמר
ארתור לרסן (ארצות הברית ארצות הברית), הודח ברבע הגמר
באדג' פאטי (ארצות הברית ארצות הברית), מנצח תחרות 1950, הודח בחצי הגמר
רקס הרטוויג (אוסטרליה אוסטרליה), הודח ברבע הגמר
סוון דוידסון (שוודיה שוודיה), הודח בסיבוב הרביעי
קורט נילסן (דנמרק דנמרק), הודח בסיבוב הרביעי
ירוסלב דרובני (מצרים מצרים), ניצח בתחרות
גרדנר מלוי (ארצות הברית ארצות הברית), הודח בסיבוב הרביעי
במשחק הגמר, ירוסלב דרובני (מצרים), נפגש עם קן רוזוול (אוסטרליה) וניצח אותו ב-5 מערכות.
התחרות > תחרות הנשים

בתחרות הנשים השתתפו 96 טניסאיות שחולקו ל-8 בתים. 8 טניסאיות זכו לדירוג:
מורין קונולי (ארצות הברית ארצות הברית), מנצחת תחריות 1952–1953 ניצחה בתחרות
דוריס הארט (ארצות הברית ארצות הברית), מנצחת תחרות 1951, הודחה בחצי הגמר
שירלי פריי אירווין (ארצות הברית ארצות הברית), הודחה בחצי הגמר
לואיז ברוף (ארצות הברית ארצות הברית), מנצחת בשנים 1948–1950, הפסידה במשחק הגמר
מרגרט אוסבורן דופונט (ארצות הברית ארצות הברית), מנצחת בשנת 1947, הודחה ברבע הגמר
אנג'לה מורטימר ברט (בריטניה בריטניה), הודחה ברבע הגמר
הלן פלטשר (בריטניה בריטניה), הודחה ברבע הגמר
בטי רוזנקואסט פראט (ארצות הברית ארצות הברית), הודחה בחצי הגמר
במשחק הגמר מורין קונולי מארצות הברית ניצחה את לואיז ברוף, גם היא מארצות הברית, בשתי מערכות. בשנה זו מורין קונולי ניצחה גם באליפות צרפת הפתוחה.
התחרות > תחרות זוגות גברים

בתחרות השתתפו 64 זוגות. 4 זוגות דורגו:
רקס הרטוויג ומרווין רוז (אוסטרליה אוסטרליה), ניצחו בתחרות
ויק סיישס וטוני טרברט (ארצות הברית ארצות הברית), הפסידו במשחק הגמר
לו הוד וקן רוזוול (אוסטרליה אוסטרליה), מנצחי תחרות 1953, הודחו בחצי הגמר
גרדנר מלוי ובאדג' פאטי (ארצות הברית ארצות הברית), הודחו בחצי הגמר
במשחק הגמר רקס הרטוויג ומרווין רוז מאוסטרליה שיחקו נגד ויק סיישס וטוני טרברט מארצות הברית וניצחו אותם ב-4 מערכות. באותה שנה הזוג ניצח גם באליפות אוסטרליה הפתוחה.
התחרות > תחרות זוגות נשים

בתחרות השתתפו 48 זוגות. 4 זוגות קיבלו דירוג:
שירלי פריי אירווין ודוריס הארט (ארצות הברית ארצות הברית), מנצחות 1951–1953, הפסידו במשחק הגמר
לואיז ברוף ומרגרט אוסבורן דופונט (ארצות הברית ארצות הברית), מנצחות 1946–1950‏, ניצחו בתחרות
אנג'לה מורטימר ואן שילקוק (בריטניה בריטניה), הודחו בחצי הגמר
בטי פראט (ארצות הברית ארצות הברית) ואריקה וולמר (גרמניה גרמניה), הודחו בחצי הגמר
במשחק הגמר לואיז ברוף ומרגרט אוסבורן דופונט מארצות הברית ניצחו את שירלי פריי אירווין ודוריס הארט, גם הן מארצות הברית, ב-3 מערכות. בכך הן זכו בתחרות זו בפעם החמישית.
התחרות > תחרות זוגות מעורבים

בתחרות השתתפו 80 זוגות. 4 זוגות קיבלו דירוג:
ויק סיישס ודוריס הארט (ארצות הברית ארצות הברית), מנצחי תחרות 1953, ניצחו בתחרות
לו הוד (אוסטרליה אוסטרליה) ומורין קונולי (ארצות הברית ארצות הברית), הודחו בחצי הגמר
קן רוזוול (אוסטרליה אוסטרליה) ומרגרט אוסבורן דופונט (ארצות הברית ארצות הברית) הפסידו במשחק הגמר
רקס הרטוויג (אוסטרליה אוסטרליה) ובטי פראט (ארצות הברית ארצות הברית) הודחו ברבע הגמר
במשחק הגמר ויק סיישס ודוריס הארט (ארצות הברית) ניצחו ב-3 מערכות את קן רוזוול (אוסטרליה) ומרגרט אוסבורן דופונט (ארצות הברית). באותה שנה הזוג ניצח גם באליפות ארצות הברית הפתוחה.
ירוסלב דרובני, מנצח תחרות הגברים
מורין קונולי, מנצחת תחרות הנשים
ELISA

טבלת ELISA, החלבון הנספח נמהל בכל טור פי 2
באימונולוגיה, ELISA או אלייזה (ראשי תיבות של: Enzyme-Linked Immunosorbent Assay) היא שיטה ביוכימית לגילוי נוכחות חלבונים או אנטיגן בדגימה. את הבדיקה מבצעים על ידי קשירת אנזים לנוגדן או לאנטיגן, הנצבע אחר כך בתגובה כימית.
באופן בסיסי הבדיקה מתבצעת על מצע קשיח, בדרך-כלל פלסטיק, אליו נספחים אנטיגנים (בדרך-כלל חלבונים). לאחר מכן נעשה שימוש בשני נוגדנים לפחות: נוגדן ראשון, הספציפי לאנטיגן מסוים ונוגדן שני, הנקשר לנוגדן הראשון ומוצמד לאנזים. כאשר סובסטרט בא במגע עם האנזים, מתרחשת תגובה כימית והוא משנה את צבעו וכך נותן אינדיקציה לנוכחות האנטיגן. הוספת חומצה חזקה כמו חומצה גופרתית מסיימת את התגובה. כמות הצבע שנוצרה נמדדת על ידי ספקטרופוטומטר באורך גל מתאים, בצורה זאת ניתן לקבוע אם אנטיגן מסוים קיים בדוגמה או לא (אנליזה איכותית) וכן לכמת אנטיגן ספציפי (אנליזה כמותית).
שימושי השיטה

שיטת ELISA נחשבת לשיטה המדויקת ביותר לגילוי אנטיגנים וחלבונים. לשיטה אלפי שימושים קליניים, מחקריים וסביבתיים כגון: מציאת דם בשתן, אבחון של נוגדנים בסרום (כמו בבדיקת HIV), גילוי הורמונים בבדיקת היריון, בדיקת סמים בדם, גילוי יצורים מיקרוסקופיים במקווה מים ועוד.
ישנן עשרות וריאציות בהתאם לאופי הבדיקה. לדוגמה, ניתן להגביר את רגישות ה-ELISA הבסיסית, המבוססת על ספיחת אנטיגן למצע מוצק, על ידי אלייזת סנדוויץ'. גם בצורת מתקן ה-ELISA יש שינויים גדולים בהתאם לכמויות הדוגמאות הנבדקות ורמת ההדירות של הבדיקה:
בדיקות ביתיות חד פעמיות, כמו בדיקת היריון, אינן מחייבות כל מכשור פרט לערכת הבדיקה.
בבדיקות בקנה מידה מחקרי נבדקות עשרות או מאות דוגמאות. בדיקות אלו נעשות לרוב בפלטות של 96 "בארות" אליהן מוסיף החוקר ידנית את החומרים השונים לבדיקה. בסוף הבדיקה הפלטה נקראת על ידי ספקטרופוטומטר.
בדיקות לאבחון קליני מצריכות דיוק רב ומבוצעות לעיתים באלפי דגימות ביום, לשם כך נעשה שימוש במכשור אוטומטי (רובוטי), בתהליך סטנדרטי ומבוקר, עם התערבות מינימלית של אדם, בכך מתאפשר ביצוע במהלך 24 שעות ביממה וקטן הסיכוי לשגיאות.
ELISA בסיסית

תהליך הבדיקה מבוסס על מספר שלבים:
תמיסה ובה אנטיגן (בדרך כלל חלבון או מספר חלבונים) מונחת על פלטה סופחת, בדרך כלל מפלסטיק. לשימוש מעבדתי נהוג להשתמש בפלטה המכילה 96 בארות, שלכל אחת ניתן להכניס דוגמה שונה.
התמיסה מוצאת מן הפלטה, שאריות התמיסה נשטפת בתמיסה פיזיולוגית (בדרך כלל PBS עם דטרגנט).
כדי להבטיח שנוגדנים לא יספחו לפלטה, הפלטה נחסמת על ידי חלבונים שאינם מוכרים על ידי הנוגדנים שבהם יעשה שימוש בהמשך. בדרך כלל תמיסת החסימה היא חלב דל שומן. לאחר מכן גם תמיסת החסימה נשטפת.
נוגדן ראשוני מוסף, הנוגדן ספציפי לאחד החלבונים בתמיסה, תמיסת הנוגדן נשטפת כך שרק נוגדנים שנקשרו לאנטיגן נותרים. נוגדן ראשוני מופק בדרך כלל מעכברים במקרה של נוגדן חד שבטי או מארנב במקרה של נוגדן רב שבטי.
נוגדן שניוני המצומד לאנזים (בדרך כלל HRP) מוסף. נוגדן זה נקשר באופן ספציפי לנוגדנים מסוג אלה שבהם נעשה שימוש כנוגדן ראשוני, עודפי הנוגדן נשטפים. בדרך כלל נוגדן שניוני מופק מבעלי חיים גדולים באופן יחסי כגון עז, כבש, חמור או ארנב.
סובסטרט מוסף לפלטה, אנזים המצומד לנוגדן השניוני משנה את הרכבו של הסובסטרט ובכך הופך אותו לצבעוני.
כאשר יש מספר דוגמאות יש לסיים את הראקציה לפני שיתכלה כל הסובסטרט, שכן כך לא ניתן יהיה לכמת את הבדלי הצבע בין הדוגמאות. התגובה מסתיימת עם הוספת חומצה חזקה כמו חומצה גופרתית בריכוז גבוה.
קריאה בספקטרופוטומטר באורך גל מתאים.
וריאציות של ELISA בסיסית

אלייזת סנדוויץ'- כדי להגדיל את רגישות המבחן ניתן להשתמש באלייזת סנדוויץ': לפני הוספת האנטיגן מוסף לפלטה נוגדן הסנדוויץ', נוגדן זה ספציפי לאנטיגן הנבדק אך בניגוד לנוגדן הראשוני הוא אינו מוכר לנוגדן השניוני, לעיתים נוגדן הסנדוויץ' קושר אפיטופ (אזור) שונה באנטיגן לעומת הנוגדן הראשוני. המשך השיטה זהה לשיטה הבסיסית.
אלייזת סנדוויץ'- ביוטינילציה שיטה דומה לשיטת הסנדוויץ' אך ללא נוגדן שניוני. בשיטה זו נוגדן הסנדוויץ' יכול להיות זהה לנוגדן הראשוני, אך הנוגדן הראשוני מכיל ביוטין – מולקולה קטנה היוצרת קשרים חזקים מאוד לחלבון אבידין. חלבון האבידין מצומד לנוגדן השניוני וכך נוצרת תגובת הצבע. שימוש בשיטה זאת חוסך את השימוש בנוגדן סנדוויץ' שונה מן הנוגדן הראשוני.
ELISA עקיפה – בדיקה מכמתת חלבונים כגון בדיקת נוגדנים בסרום, בדיקות מסוג זה משמשות בין השאר לאבחון חשיפה לפתוגן (כמו בבדיקת HIV – איידס):
הבסיס המוצק נחשף לחלבונים אופייניים לפתוגן (במקרה של איידס לחלבוני המעטפת של הנגיף HIV-1)
מוסף סרום מאדם החשוד כנגוע בווירוס. אם בדמו של האדם נוגדנים לחלבון הפתוגני הם נקשרים לפלטה.
מוסף נוגדן שניוני נגד נוגדנים אנושיים, לנוגדן זה מצומד האנזים HRP. אם נוצרת תגובת צבע לאחר חשיפה לסובסטרט סביר להניח שמערכת החיסון האנושית מכירה את הפתוגן והאדם נגוע המחלה.
תגובת ELISA בסיסית
אלייזת סנדוויץ'
אלייזת סנדוויץ'- ביוטינילציה
SOS (אלבום של סיזה)

SOS הוא אלבום האולפן השני של הזמרת האמריקאית סיזה. האלבום יצא לאור ב-9 בדצמבר 2022, בהוצאת חברות התקליטים טופ דואוג אנטרטיינמנט ו-RCA רקורדס. האלבום כולל הופעות אורח של דון טוליבר, פיבי ברידג'רס, טראוויס סקוט, ואול דירטי באסטרד.
האלבום קודם על ידי שלושה סינגלים "Good Days", ‏"I Hate U" ו-"Shirt" - שניים מהם הגיעו לטופ 10 במצעד בילבורד הוט 100. "Good Days" הגיע למקום התשיעי, "I Hate U" הגיע למקום השביעי, ו-"Shirt" הגיע למקום ה-11 במצעד. האלבום עצמו זכה לשבחי המבקרים, כאשר המגזינים וראייטי, Consequence ו-BrooklynVegan דירגו את SOS כאחד מהאלבומים הטובים ביותר של 2022.
רקע וקידום

האלבום הוא אלבומה השני של סיזה לאחר Ctrl מ-2017 והוא הוזכר לראשונה בינואר 2020. בראיון למגזין רולינג סטון סיפרה סיזה כי "אוציא מוזיקה בוודאות", אך ציינה כי ייתכן שזה לא יהיה שירים לאלבום הבא שלה, נכון לעכשיו. היא גם אמרה שהשמועה שהיא מתכננת להוציא טרילוגיית אלבומים ואז לפרוש ממוזיקה, "היא שטויות". בהמשך הראיון, היא חשפה שהיא בילתה באולפן עם המפיק המוזיקלי טימבלנד, וציינה כי "הוא ניגן פאקינג ביטים בסגנון ג'אז ברזילאי, ואני עזבתי את זה". סיזה גם חשפה שהיא שיתפה פעולה עם סיה, שלפי הדיווחים כתבה איתה שלושה שירים. בראיון למגזין וראייטי סיזה הביעה כוונות לשתף פעולה עם ג'סטין טימברלייק, פוסט מאלון, ג'ק אנטונוף וברוקהמפטון בשירים העתידיים שלה.
ב-3 באפריל 2022 נשאלה סיזה על האלבום בריאיון עם מגזין וראייטי, והשיבה שהקלטותיו, שאירעו בהוואי, הסתיימו לעת עתה, והוסיפה שהוא עתיד לצאת בקרוב. בנוסף, תיארה את הפרויקט כ"אלבום היוניסקס ביותר שלה עד כה". ב-2 במאי 2022, בעת שהייתה בנשף המט גאלה, סיזה חשפה למגזין ווג כי האלבום מיועד לצאת בקיץ, וכינתה אותו "SZA Summer". באוקטובר 2022, היא הודיעה שהאלבום יכול לצאת "בכל יום מעכשיו".
סיזה סיפרה שהיא הרגישה מתוסכלת ולחוצה והחליטה לחשוב על נוסחה חדשה של הוצאת מוזיקה חדשה, ושהיא בחרה לנקוט באסטרטגיה אחרת. במהלך שנתיים, סיזה הוציאה שירים באופן ספורדי. כל שיר שיצא היה מלווה בקליפ. במהלך המחצית השנייה של הווידאו קליפ יתנגן טיזר לסינגל הבא שלה. בטיזר בשם "PSA" שפורסם ביום הולדתה ה-33, ניתן לראות הודעה כתובה בקוד מורס, שתורגמה ל-SOS. בריאיון למגזין בילבורד מ-16 בנובמבר 2022, אישרה סיזה את שמו וחודש יציאתו (דצמבר 2022). עוד סיפרה כי היא חשה "לחוצה" לגבי עמידה במועד היציאה, על אף שהכחישה שהיא נאלצה לעמוד בכל המועדים חודש לפני כן.
סגנון האלבום תואר כ"מגוון", אשר משלב בתוכו אלמנטים של "סרף-רוק" ו"גראנג'", לצד "צלילי הלו-פיי האהובים עליה".
ב-30 בנובמבר 2022, פרסמה סיזה את עטיפת האלבום באינסטגרם. ניתן לראות אותה לובשת חולצת הוקי של סנט לואיס בלוז בעטיפת האלבום. העטיפה מבוססת על תמונת פפראצי מפורסמת של דיאנה, נסיכת ויילס על קרש צלילה בפורטופינו בשאיטליה אשר צולמה 6 ימים לפני מותה באוגוסט 1997. סיזה סיפרה: "הכי פשוט אהבתי את איך שהיא מתבודדת היא הרגישה, וזה מה שהכי רציתי להעביר.".
ב-3 בדצמבר 2022, קידמה סיזה את האלבום בפרק של תוכנית האירוח "סאטרדיי נייט לייב" של רשת NBC בתור האורחת המוזיקלית שלו. לאחר שביצעה את הסינגל "Shirt" ואת השיר "Blind" בסאטרדיי נייט לייב, הודיעה שהאלבום יצא לאור ב-9 בדצמבר. ב-5 בדצמבר, פרסמה קטע משיר שנקרא "Nobody Gets Me". כעבור מספר שעות פרסמה סיזה את רשימת הרצועות הרשמית של האלבום. ב-9 בדצמבר, ביום צאתו של האלבום אישרה סיזה שתוציא מהדורת דלוקס של האלבום אשר יכלול מספר שיתופי פעולה ושירים שטרם הוכנסו לאלבום.
בנובמבר 2024, הודיעה סיזה כי היא צפייה להוציא גרסה מורחבת של האלבום.
הרכב

האלבום מורכב מעשרים ושלוש רצועות שכתבה והלחינה הזמרת בעצמה, בהשתתפות כותבים ומפיקים, ביניהם בני בלנקו, די ג'יי דהי, ביורק, ליזו, אנט קלמונס, בייבי פייס, ג'ף בסקר, רודני ג'רקינס, גבריאל הארדמן. האלבום כולל שיתופי פעולה עם דון טוליבר, פיבי ברידג'רס, טראוויס סקוט ואול דירטי באסטרד.
מבחינה מוזיקלית, האלבום בהשראת מוזיקה R&B עכשווי, עם השפעות מהיפ הופ ופופ. האלבום דוגם סאונדים כמו מוזיקת נשמה, גוספל, ג'אז וראפ מלודי. הצליל של האלבום תואר כ"פלטה מגוונת", ומשלב אלמנטים של "רוק גולש" ו"גראנג'", לצד "ביטי הלו-פיי האהובים על סיזה".
סיבוב הופעות

ב-13 בדצמבר 2022, הכריזה סיזה על סיבוב ההופעות הנקרא "SOS Tour", סיבוב הופעות יכלול 19 תאריכים בצפון אמריקה זהו סיבוב הופעות וסיבוב ההופעות הראשון שלה בזירה, שיחל ב-23 בפברואר 2023 בקולומבוס, ויסתיים ב-22 במרץ באינגלווד. כמופע החימום הוכרז שישמש הזמר והיוצר עומאר אפולו.
ביקורת > הערכה ביקורתית

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
AnyDecentMusic?: 8.0/10
Metacritic: 91/100
ציוני ביקורות
מקור: ציון
AllMusic: 
The Daily Telegraph: 
The Guardian: 
NME: 
Pitchfork: 8.7/10
רולינג סטון: 
The Line of Best Fit: 8/10
כבר בצאתו הופנו כלפי האלבום ביקורות חיוביות רבות בדומה. בזמן שהאלבום יצא לאור, פרסומים רבים כבר פרסמו את רשימות האלבומים הטובים ביותר לסוף השנה שלהם. אף על פי כן, כמה פרסומים שפרסמו רשימות מאוחרות יותר כללו את SOS כמו מבקר העיתון "BrooklynVegan";
סיזה סוף סוף חוזרת אחרי חמש שנים כדי להזכיר לנו שאף אחד לא עושה את זה כמוה. אפילו בתוך השדה הצפוף של מוזיקת R&B, ניתן להבחין בקולה הצרוד אך עם זאת הממריא והסגנון הלירי האינטימי והשיחתי שלה ממרחק של קילומטר. הדרך הארוכה ל-SOS הייתה סלולה בסינגלים קלאסיים מיידי ("Good Days," ‏"I Hate U," ‏"Shirt"), ולאורך 20 השירים הנותרים של האלבום, היא מציעה עוד יותר מקסמי ה-R&B שהצית את השירים הללו, ומוצאת זמן לפנות לסגנונות מוזיקליים אחרים כמו מוזיקת פולק, ראפ, רוק אלטרנטיבי וסגנונות מוזיקה אחרים, והכל בצורה ייחודית של סיזה. בין אם היא מפנטזת להרוג את האקס שלה ואת חברתו החדשה, מספרת לעולם על המטפלת החדשה שלה, מביעה בגילוי לב על תסכול מיני, או מורידה משחקי מילים בהריון בפאנצ'ים מתהדרים, סיזה מעבירה טווח רחב של רגשות אנושיים גולמיים ואמיתיים, בתוך אוסף של שירים זה כבר מרגיש בקנה אחד עם הופעת הבכורה שלה שמשנה את המשחק.
מגזין רולינג סטון כתב כי סיזה חיזקה את מעמדה כקול מפתח בדורה. וכי האלבום זכה לכוח עמידה משמעותי ולהצלחה במצעדים לאורך 2023, וזכה בתשע מועמדויות לגראמי. זה מדגיש את יכולתה למזג ז'אנרים מוזיקליים שונים עם רגש גולמי ומילים חכמות, ומציג את היצירתיות והאומץ שלה בתעשיית המוזיקה.
ביקורת > רשימות סוף שנה

האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנים 2022–2023.
| ארגון> 2022 | רשימה> 2022 | מיקום> 2022 | מקור> 2022 |
| --- | --- | --- | --- |
| בוקר טוב אמריקה | 50 האלבומים הטובים ביותר של שנת 2022 | 10 |  |
| הוליווד ריפורטר | האלבומים הטובים ביותר של שנת 2022 | 2 |  |
| וראייטי | האלבומים הטובים ביותר של 2022 | 10 |  |
| וראייטי | 10 האלבומים הטובים ביותר על פי ג'ם אסווד לשנת 2022 | 10 |  |
| וראייטי | האלבומים הטובים ביותר על פי כריס וילמן לשנת 2022 | אזכור מכובד |  |
| רולינג סטון | 20 האלבומים הטובים ביותר על פי רוב שפילד לשנת 2022 | 4 |  |
| Alternative Press | האלבומים הטובים ביותר של שנת 2022 | נכלל |  |
| Beats Per Minute (One Thirty BPM) | 50 האלבומים המובילים לשנת 2022 | 22 |  |
| BPM | 50 האלבומים המובילים של BPM לשנת 2022 | 22 |  |
| BrooklynVegan | 50 האלבומים הטובים ביותר של 2022 | 15 |  |
| Consequence | 50 האלבומים המובילים של 2022 | 11 |  |
| Coup de Main Magazine | האלבומים הטובים ביותר של 2022 | 10 |  |
| Hypebeast | 11 אלבומי המוזיקה הטובים ביותר לשנת 2022 | נכלל |  |
| The Needle Drop | 50 האלבומים המובילים לשנת 2022 | 27 |  |
| Paper | האלבומים האהובים לשנת 2022 | נכלל |  |
| Spectrum Culture | 20 האלבומים המובילים של 2022 | 18 |  |
| Spin | 22 האלבומים הטובים ביותר של 2022 | 12 |  |
| Wonderland | אלבומי השנה של המגזין Wonderland | נכלל |  |
2023
| רולינג סטון | 100 האלבומים הטובים ביותר לשנת 2023 | 1 |  |
ביצועים מסחריים

בינואר 2025 האלבום חזר למקום הראשון במצעד Billboard 200 לאחר יציאת גרסה מחודשת בשם "SOS Deluxe: Lana" עם 15 שירים נוספים. האלבום זינק מהמקום ה-15 למקום הראשון בתאריך המצוין כ-4 בינואר 2025. האלבום הרוויח 178,000 יחידות אלבום מקבילות בשבוע שהסתיים ב-26 בדצמבר, גידול של 297%. זהו השבוע ה-11 שבו האלבום במקום הראשון, בהפרש של 22 חודשים מאז הפעם האחרונה שזה קרה, הפער הארוך ביותר מאז החל המצעד להתפרסם באופן קבוע במרץ 1956. 15 השירים החדשים בגרסת ה-Lana הניבו 105,000 יחידות, מה שהיה מספיק להוביל את המצעד גם אם היו מופרדים כאלבום עצמאי.
רשימת רצועות

| SOS> מס' | SOS> שם | SOS> משך | SOS>  | SOS>  | SOS>  | SOS>  | SOS>  | SOS>  | SOS>  |
| --- | --- | --- | --- | --- | --- | --- | --- | --- | --- |
| 1. | SOS  | 1:57 |  |  |  |  |  |  |  |
| 2. | Kill Bill  | 2:33 |  |  |  |  |  |  |  |
| 3. | Seek & Destroy  | 3:23 |  |  |  |  |  |  |  |
| 4. | Low  | 3:01 |  |  |  |  |  |  |  |
| 5. | Love Language  | 3:03 |  |  |  |  |  |  |  |
| 6. | Blind  | 2:30 |  |  |  |  |  |  |  |
| 7. | Used (בהשתתפות דון טוליבר)   | 2:26 |  |  |  |  |  |  |  |
| 8. | Snooze  | 3:21 |  |  |  |  |  |  |  |
| 9. | Notice Me  | 2:40 |  |  |  |  |  |  |  |
| 10. | Gone Girl  | 4:04 |  |  |  |  |  |  |  |
| 11. | Smoking on My Ex Pack  | 1:23 |  |  |  |  |  |  |  |
| 12. | Ghost in the Machine (בהשתתפות פיבי ברידג'רס)   | 3:38 |  |  |  |  |  |  |  |
| 13. | F2F  | 3:05 |  |  |  |  |  |  |  |
| 14. | Nobody Gets Me  | 3:00 |  |  |  |  |  |  |  |
| 15. | Conceited  | 2:31 |  |  |  |  |  |  |  |
| 16. | Special  | 2:38 |  |  |  |  |  |  |  |
| 17. | Too Late  | 2:44 |  |  |  |  |  |  |  |
| 18. | Far  | 3:00 |  |  |  |  |  |  |  |
| 19. | Shirt  | 3:01 |  |  |  |  |  |  |  |
| 20. | Open Arms (בהשתתפות טראוויס סקוט)   | 3:59 |  |  |  |  |  |  |  |
| 21. | I Hate U  | 2:54 |  |  |  |  |  |  |  |
| 22. | Good Days  | 4:39 |  |  |  |  |  |  |  |
| 23. | Forgiveness (בהשתתפות אול דירטי באסטרד)   | 2:21 |  |  |  |  |  |  |  |
| משך כולל: | משך כולל: | 67:51 |  |  |  |  |  |  |  |
| SOS — מסלול בונוס של חנות אינטרנט בלעדי> מס' | SOS — מסלול בונוס של חנות אינטרנט בלעדי> שם | SOS — מסלול בונוס של חנות אינטרנט בלעדי> משך | SOS — מסלול בונוס של חנות אינטרנט בלעדי>  | SOS — מסלול בונוס של חנות אינטרנט בלעדי>  | SOS — מסלול בונוס של חנות אינטרנט בלעדי>  | SOS — מסלול בונוס של חנות אינטרנט בלעדי>  | SOS — מסלול בונוס של חנות אינטרנט בלעדי>  | SOS — מסלול בונוס של חנות אינטרנט בלעדי>  | SOS — מסלול בונוס של חנות אינטרנט בלעדי>  |
| --- | --- | --- | --- | --- | --- | --- | --- | --- | --- |
| 24. | PSA  | 1:38 |  |  |  |  |  |  |  |
| 25. | Open Arms (Solo Version)  | 3:34 |  |  |  |  |  |  |  |
| משך כולל: | משך כולל: | 73:03 |  |  |  |  |  |  |  |